|  |
| --- |
| **APSTIPRINĀTS:**Ventspils novada domes iepirkuma komisijas2017.gada 9.novembra sēdēprotokols Nr.2017/65/1 |

 Iepirkuma komisijas priekšsēdētājs

 \_\_\_\_\_\_\_\_\_\_\_\_\_\_\_\_\_\_\_\_\_\_\_

 **/M.Dadzis/**

Iepirkums Publisko iepirkumu likuma 9. panta kārtībā

**„Ventspils novada ceļu un ielu ikdienas uzturēšana ziemā 2017./2018. gadā”**

NOLIKUMS

Identifikācijas Nr. VND 2017/65

Ventspilī, 2017

**1. VISPĀRĪGĀ INFORMĀCIJA**

**Pasūtītāja nosaukums, adrese un citi rekvizīti**

|  |  |
| --- | --- |
| Pasūtītāja nosaukums: | Ventspils novada pašvaldība |
| Adrese: | Skolas iela 4, Ventspils, LV-3601 |
| Reģistrācijas numurs: | 90000052035 |
| Tālruņa numurs: | 63629492 |
| Faksa numurs: | 63622231 |
| E-pasta adrese: | juris.krilovskis@ventspilsnd.lv |
| Kontaktpersonas | Jautājumos par iepirkuma priekšmetu (tehnisko specifikāciju): Ventspils novada pašvaldības Komunālās nodaļas vadītājs Andris Šlangens tālr. 63629457, 26439539Jautājumos par iepirkuma procedūru: Ventspils novada Iepirkumu nodaļas vadītājs Juris Krilovskis, tālr.\_63629492, 29145212 |

* 1. **Iepirkuma priekšmets**

**CPV kods – 90620000-9 Ceļu uzturēšanas darbi**

Tiesības slēgt līgumu par Ventspils novada ceļu un ielu ikdienas uzturēšanu ziemā 2017./2018. gadā atbilstoši Tehniskai specifikācijai (Nolikuma Pielikums Nr.1).

Iepirkuma priekšmets ir sadalīts 12 daļās. Katra iepirkuma priekšmeta daļa ir atsevišķs iepirkuma līguma priekšmets:

1. 1.daļa – Ances pagasta ceļu un ielu ikdienas uzturēšana ziemā.
2. 2.daļa – Jūrkalnes pagasta ceļu un ielu ikdienas uzturēšana ziemā.
3. 3.daļa – Piltenes pilsētas un pagasta ceļu un ielu ikdienas uzturēšana ziemā.
4. 4.daļa – Popes pagasta ceļu un ielu ikdienas uzturēšana ziemā.
5. 5.daļa – Puzes pagasta ceļu un ielu ikdienas uzturēšana ziemā.
6. 6.daļa – Tārgales pagasta ceļu un ielu ikdienas uzturēšana ziemā .
7. 7.daļa – Ugāles pagasta ceļu un ielu ikdienas uzturēšana ziemā.
8. 8.daļa – Usmas pagasta ceļu un ielu ikdienas uzturēšana ziemā.
9. 9.daļa – Užavas pagasta ceļu un ielu ikdienas uzturēšana ziemā.
10. 10.daļa – Vārves pagasta ceļu un ielu ikdienas uzturēšana ziemā.
11. 11.daļa – Ziru pagasta ceļu un ielu ikdienas uzturēšana ziemā.
12. 12.daļa – Zlēku pagasta ceļu un ielu ikdienas uzturēšana ziemā.
	1. Pretendenti var sagatavot un iesniegt piedāvājumu par vienu, vairākām vai visām iepirkuma daļām.
	2. **Līguma izpildes laiks un vieta**

Plānotais izpildes termiņš – 2017.gada 27.novembris – 2018.gada 1.aprīlim.

Izpildes vieta – Ventspils novada ceļi un ielas atbilstoši tehniskā specifikācijā norādītajam.

* 1. **Nolikuma saņemšanas kārtība**

Ar iepirkuma procedūras dokumentiem klātienē var iepazīties Ventspils novada domē, Skolas ielā 4, Ventspilī darbdienās no plkst. 900 līdz 1200 un no plkst. 1400 līdz 1600. Iepirkuma procedūras dokumentāciju drukātā veidā var saņemt atbilstoši Publisko iepirkumu likuma 30.panta pirmās daļas nosacījumiem. Minētie materiāli ir pieejami arī Ventspils novada mājas lapā www.ventspilsnovads.lv, sadaļā- Iepirkumi.

1. **Piedāvājuma iesniegšana**
	1. Pretendenti piedāvājumus var iesniegt līdz **2017.gada 21.novembrim**, **plkst.10:00** Ventspils novada domē 10.kabinetā, Skolas ielā 4, Ventspilī, piedāvājumus iesniedzot personīgi vai atsūtot pa pastu. Pasta sūtījumam jābūt saņemtam šajā punktā norādītajā adresē līdz šajā punktā minētajam termiņam. Iesniegtie piedāvājumi ir Pasūtītāja īpašums. Piedāvājums, kas tiks iesniegts pēc minētā termiņa, netiks atvērts un tiks atdoti iesniedzējam.
	2. Pretendents, iesniedzot piedāvājumu, var pieprasīt apliecinājumu tam, ka piedāvājums saņemts (ar norādi par piedāvājuma saņemšanas laiku).
	3. Pretendents var atsaukt vai mainīt savu piedāvājumu līdz piedāvājumu iesniegšanas termiņa beigām, ierodoties personīgi piedāvājumu uzglabāšanas vietā Ventspils novada domē, Skolas ielā 4, Ventspilī, darbdienās, apmainot piedāvājumus. Piedāvājuma atsaukšanai ir bezierunu raksturs un tā izslēdz pretendentu no tālākas dalības konkursā. Piedāvājuma mainīšanas gadījumā par piedāvājuma iesniegšanas laiku tiks uzskatīts pēdējā piedāvājuma iesniegšanas brīdis.
	4. Piedāvājumu atvēršana ir slēgta un tajā piedalās komisijas locekļi un nepieciešamības gadījumā arī komisijas pieaicināti speciālisti un eksperti.
	5. Piedāvājumi, kas nav iesniegti šajā nolikumā noteiktajā kārtībā, nav noformēti tā, lai piedāvājumā iekļautā informācija nebūtu pieejama līdz piedāvājuma atvēršanas brīdim, vai kas iesniegti pēc norādītā piedāvājumu iesniegšana termiņa, netiek izskatīti un tiek atdoti atpakaļ iesniedzējam.
2. **Cita informācija**
	1. Pretendents sedz visus izdevumus, kas saistīti ar piedāvājumu sagatavošanu un iesniegšanu Pasūtītājam. Iesniegtie piedāvājumi, izņemot nolikumā noteiktos gadījumus, ir Pasūtītāja īpašums un Pretendentam netiek atdoti.
	2. Ja piedāvājumu iesniedz personu grupa vai personālsabiedrība, piedāvājumā papildus norāda personu, kas iepirkumā pārstāv attiecīgo personu grupu vai personālsabiedrību, kā arī katras personas atbildības sadalījumu.
3. **Piedāvājuma noformējums**
	1. Pretendents var iesniegt tikai vienu piedāvājumu vienā variantā.
	2. Piedāvājums jāsagatavo latviešu valodā, datorrakstā, tam jābūt skaidri salasāmam, bez labojumiem un dzēsumiem 2 (divos) eksemplāros – 1 sējums oriģināls un 1 sējums kopija.
	3. Piedāvājuma dokumentiem jābūt sastādītiem latviešu valodā. Citā valodā sagatavotiem piedāvājuma dokumentiem jāpievieno Pretendenta apliecināts tulkojums latviešu valodā;
		1. Piedāvājums jāiesniedz caurauklots, sanumurētām lapām, uz pēdējās lapas auklu gali jānostiprina ar uzlīmi, uz uzlīmes jābūt norādītam lapu skaitam, uzlīmei jābūt apzīmogotai un parakstītai ar pretendenta paraksttiesīgas amatpersonas parakstu;
		2. Piedāvājuma dokumentus jāiesniedz aizlīmētā un aizzīmogotā aploksnē tā, lai piedāvājumā iekļautā informācija nebūtu pieejama līdz piedāvājumu atvēršanas brīdim ar norādi:

 **PIEDĀVĀJUMS**

**Nr. VND2017/65**

**„Ventspils novada ceļu un ielu ikdienas uzturēšana ziemā 2017./2018. gadā”**

**Pretendenta nosaukums**

**Pretendenta adrese**

**Norāde:** **Neatvērt līdz 2017.gada 21.novembrim plkst.10:00**

1. **Nosacījumi pretendenta dalībai iepirkumā:**
	1. Pretendents neatbilst Publisko iepirkumu likuma 9 panta astotā daļā minētiem izslēgšanas noteikumiem.
	2. Pretendentam pakalpojuma sniegšanai ir nepieciešamā tehnika un iekārtas.
	3. Pretendentam ir jābūt pieredzei vismaz 2 (divu) līdzīga rakstura pakalpojuma sniegšanā.
2. **Iesniedzamie dokumenti**

Iesniedzamie dokumenti pretendenta piedāvājumā kārtojami tādā secībā, kādā tie ir norādīti šajā sadaļā.

* 1. Pieteikums un Finanšu piedāvājums (pielikums Nr.2):
	2. Finanšu piedāvājumā norāda kopējo cenu, par kādu tiks sniegti tehniskajai specifikācijai atbilstoši pakalpojumi.
	3. Finanšu piedāvājumā cenu norāda euro (EUR).
	4. Finanšu piedāvājumā ietver visas izmaksas, kas saistītas ar pakalpojuma izpildi.
	5. Tehniskais piedāvājums atbilstoši tehniskajai specifikācijai (pielikums Nr.1).
	6. Jāiesniedz Pretendenta apstiprinātu detalizētu veikto līdzīgo pakalpojumu sarakstu norādot pasūtītāju, darbu apjomu, izpildes vietu, kā arī pasūtītāja kontaktpersonu un tālruņa numuru (pielikums Nr.4).
	7. Pretendenta tehnikas saraksts.
	8. Pretendenta rakstisks apliecinājums tam, kura no iepirkuma līguma daļām paredzēts nodot apakšuzņēmējiem (pielikums Nr.5), kā arī apakšuzņēmēja rakstiska piekrišana sadarboties ar pretendentu iepirkuma priekšmeta izstrādāšanā. Par apakšuzņēmēju iesniedzamajā dokumentācijā jābūt visām tām pašām ziņām kā par pretendentu. Ja apakšuzņēmējs netiek piesaistīts, pretendents iesniedz rakstisku apliecinājumu tam.
	9. Piedāvājumu, kuru iesniedz personu apvienība (jebkurā to kombinācijā), paraksta visas personu apvienību veidojošās personas, kā arī iesniedz parakstītu apliecinājumu par kopīgu dalību iepirkumā, kā arī norāda katras personas atbildības limitu līguma izpildē. Piedāvājumā norāda pilnvaroto personu, kas pārstāv attiecīgo personu apvienību.
	10. Ja piedāvājumu iesniedz pilnsabiedrība, piedāvājumam papildus pievienojams pilnsabiedrības dibināšanas līgums (kopija). Ja piedāvājumu iesniedz personu grupa, piedāvājumam jāpievieno personu grupas dalībnieku parakstīts sadarbības līgums (kopija).
1. **Piedāvājumu vērtēšana un lēmuma pieņemšana**
	1. Piedāvājumi, kas iesniegti pēc norādītā termiņa, netiks vērtēti.
	2. Pasūtītājs neatbild par pazudušiem pieteikumiem un tam nav jāpierāda kores­pondences saņemšana, ja pretendenti pielietojuši citu nosūtīšanas metodi.
	3. Piedāvājumam jāatbilst tehniskajai specifikācijai.
	4. Pretendentu atlases laikā komisija pārbauda 6.punktā noteiktos dokumentus.
	5. Ja pretendents neatbilst kādai no nolikumā izvirzītajām prasībām vai nav iesniedzis kādu no 6.punktā minētajiem dokumentiem komisija var pieņemt lēmumu par pretendenta izslēgšanu no turpmākās vērtēšanas.
	6. Komisija veic Tehnisko piedāvājumu atbilstības pārbaudi, kuras laikā izvērtē Tehnisko piedāvājumu atbilstību Tehniskās specifikācijas prasībām.
	7. Ja pretendenta Tehniskais piedāvājums neatbilst Tehniskās specifikācijas prasībām vai iesniegta Tehniskās specifikācijas kopija, komisija var pieņemt lēmumu par pretendenta izslēgšanu no turpmākās vērtēšanas.
	8. Komisija izvēlas piedāvājumu, kurš būs ar viszemāko cenu, atbildīs pretendentu atlases prasībām un tehniskajai specifikācijai.
2. **Iepirkuma līgums**
	1. Pasūtītājs slēgs ar uzvarējušo pretendentu iepirkuma līgumu, pamatojoties uz pretendenta piedāvājumu un saskaņā ar nolikuma noteikumiem un iepirkuma līguma projektu. Iepirkuma līguma noteikumi nedrīkst būt pretrunā ar nolikumā ietvertā līgumprojekta noteikumiem (pielikums Nr.3).
	2. Ja izraudzītais pretendents atsakās slēgt iepirkuma līgumu ar pasūtītāju, pasūtītājs pieņem lēmumu slēgt līgumu ar nākamo pretendentu ar zemāko līgumcenu euro, vai pārtraukt iepirkumu, neizvēloties nevienu piedāvājumu.
3. **Pielikumu saraksts**

Šim nolikumam ir pievienoti 5 (pieci) pielikumi, kas ir tā neatņemamas sastāvdaļas

1. Tehniskā specifikācija.
2. Pieteikums un finanšu piedāvājums.
3. Līguma projekts.
4. Saraksts par iepriekš veiktajiem pakalpojumiem.
5. Apakšuzņēmēju saraksts.

 **Pielikums Nr.1**

 „Ventspils novada ceļu un ielu ikdienas uzturēšana ziemā 2017./2018. gadā”

Identifikācijas Nr. VND 2017/65

**TEHNISKĀ SPECIFIKĀCIJA**

„Pašvaldības autoceļu un ielu ziemas ikdienas uzturēšanas

darbiem Ventspils novada pagastos, pilsētā”

Izpildes vieta: **Ventspils novada pašvaldības teritorija.**

Plānotais izpildes termiņš: **27.11.2017.- 01.04.2018.**

1. Pēc Pasūtītāja norīkojuma nodrošināt ceļu attīrīšanu skolēnu pārvadāšanas maršrutos ne vēlāk kā līdz plkst. 7.30.
2. Pēc Pasūtītāja norīkojuma nodrošināt pilsētas un pagastu centru ielu attīrīšanu līdz plkst. 8.00.
3. Ceļu un ielu attīrīšanu uzsākt saskaņā ar Pasūtītāja norīkojumu.
4. Izpildītāja reakcijas laiks darbu uzsākšanai – 1 (vienas) stundas laikā pēc Pasūtītāja norīkojuma saņemšanas.
5. Ceļi un ielas tīrāmas visā to platumā, ar tehnikas pārgājienu vienā vai abos virzienos, finanšu piedāvājumā minot cenu par iztīrītu ielas vai ceļa 1 km visā tā platumā.
6. Attīrot autoceļus nav pieļaujama sniega vaļņu veidošana uz pieslēdzošo ceļu braucamās daļas (krustojumos un pieslēgumos).
7. Sniega sanesumu un laukumu attīrīšanai finanšu piedāvājumā minot tehnikas izmaksu EUR/1h šo darbu veikšanai.
8. Tiltu brauktuvēm, autoceļu paplašinājumiem ir tādas pašas prasības kā pamatceļu brauktuvei.
9. Autoceļa brauktuves līdzenums pastāvīgos laika apstākļos – risas līdz 40 mm.
10. Izpildītājs veic autoceļu attīrīšanu no sniega izmantojot savu (Izpildītāja) tehniku un degvielu, vai arī piesaistot apakšuzņēmēju.
11. Sniega tīrāmai tehnikai jāatbilst satiksmes drošības prasībām.
12. Sniega tīrīšanas tehnikas operatoram darbs jāveic tā, lai netiktu ievainoti kājāmgājēji, bojātas automašīnas, ceļa segums, ceļa aprīkojums un ceļa tuvumā esošās būves.
13. Servitūtu ceļu un privāto ceļu attīrīšanu no sniega pašvaldība nefinansē, un šo darbu pakalpojumu sniedzējs var veikt pēc savstarpēji noslēgtas vienošanās ar ceļu īpašniekiem.
14. Gadījumā, ja Izpildītājs atbilstoši Pasūtītāja norīkojumam darbus nav uzsācis vai arī darbu izpilde ir iekavēta (tehnisku iemeslu vai laika apstākļu dēļ) savā līguma izpildes teritorijā, Pasūtītājs ir tiesīgs norīkot šajā teritorijā darbus izpildīt jebkuru citu Izpildītāju ar kuru ticis noslēgts līgums šī iepirkuma ietvaros.

|  |  |  |  |  |
| --- | --- | --- | --- | --- |
|  |  |  |  |  |
| ***Ventspils novada pagastu autoceļu (ielu) garumi*** |
|  |  |  |  |  |
| N.p.k. | Pagasts, pilsēta | Autoceļu garums, km | Ielu garums, km | Kopā, km |
| 1. | Ances pagasts | 51.55 |   | 51.55 |
| 2. | Jūrkalnes pagasts | 31.13 |   | 31.13 |
| 3. | Piltenes pilsēta |   | 16.01 | 16.01 |
| 4. | Piltenes pagasts | 66.10 |   | 66.10 |
| 5. | Popes pagasts | 83.24 | 1.11 | 84.35 |
| 6. | Puzes pagasts | 76.40 |   | 76.40 |
| 7. | Tārgales pagasts | 158.8 |   | 158.8 |
| 8. | Ugāles pagasts | 55.20 |   | 55.20 |
| 9. | Usmas pagasts | 54.57 |   | 54.57 |
| 10. | Užavas pagasts | 73.34 |   | 73.34 |
| 11. | Vārves pagasts | 81.48 | 5.87 | 87.35 |
| 12. | Ziru pagasts | 42.22 |   | 42.22 |
| 13. | Zlēku pagasts | 40.71 |   | 40.71 |
|   | **Kopā** | **814.74** | **22.99** | **837.73** |

Sagatavoja:

Andris Šlangens

Tālr. 63629457

**Pielikums Nr.2**

 „Ventspils novada ceļu un ielu ikdienas uzturēšana ziemā 2017./2018. gadā”

Identifikācijas Nr. VND 2017/65

**PIETEIKUMS UN FINANŠU PIEDĀVĀJUMS**

1. **IESNIEDZA:**

|  |  |
| --- | --- |
| **Pretendenta nosaukums** | **Rekvizīti** |
|  | Reģistrācijas numurs: |
| Bankas nosaukums: |
| Bankas kods: |
| **Konta numurs:** |

1. **KONTAKTPERSONA**

|  |  |
| --- | --- |
| Vārds, uzvārds |  |
| Adrese |  |
| Tālr./Fakss |  |
| e-pasta adrese |  |

**3. PIEDĀVĀJUMS**

Mēs piedāvājam veikt tehniskā specifikācijā norādītos ceļa uzturēšanas darbus saskaņā ar iepirkuma nolikumā noteiktajām prasībām par šādu cenu:

|  |  |  |
| --- | --- | --- |
| **Darba nosaukums** | **Cena EUR bez PVN** | **Cena EUR ar PVN 21%** |
| Ceļu un ielu klātnes tīrīšana par 1 km, ieskaitot pārbraucienu par 1 km. |  |  |
| Sniega sanesumu tīrīšana par 1h (darba stundu). |  |  |

**4. Iepirkuma daļas numurs un nosaukums (-mi), par kuru (-ām) ieniegts (-i) piedāvājums:**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5. Līguma izpildes termiņš:** no 2017.gada 27. novembra līdz 2018. gada 1.aprīlim

**Pretendenta apliecinājums**

**Mēs apliecinām:**

* nekādā veidā neesam ieinteresēti nevienā citā piedāvājumā, kas iesniegts šī iepirkuma procedūras ietvaros;
* nav tādu apstākļu, kuri liegtu mums piedalīties iepirkuma procedūrā un pildīt iepirkuma dokumentos norādītās prasības;
* mūsu piedāvājumā sniegtās ziņas ir patiesas;
* ka esam iepazinušies ar iepirkuma **„Ventspils novada ceļu un ielu ikdienas uzturēšana ziemā 2017./2018. gadā”** identifikācijas Nr. VND 2017/65 nolikumu un, ka esam to pilnībā izpratuši un apņemamies ievērot nolikuma prasības, kā arī apliecinām apņemšanos sniegt pakalpojumu saskaņā ar nolikuma prasībām.
* ka esam pilnībā iepazinušies ar iepirkuma apjomu un tehniskajām specifikācijām un mūsu piedāvājuma cenā ir iekļautas visas izmaksas, kas saistītas ar piedāvāto pakalpojumu izpildi, kā arī Latvijā un ārvalstīs maksājamie nodokļi un nodevas.

Piedāvājumu paraksta Pretendenta paraksta tiesīgā amatpersona

|  |  |
| --- | --- |
| Vārds, uzvārds,Amats |  |
| Paraksts, zīmoga nospiedums |  |
| Datums |  |

**Pielikums Nr.3**

 „Ventspils novada ceļu un ielu ikdienas uzturēšana ziemā 2017./2018. gadā”

Identifikācijas Nr. VND 2017/65

***Projekts***

### LĪGUMS Nr. \_\_\_\_\_\_\_\_\_\_

Ventspilī 2017. gada \_\_. \_\_\_\_\_\_

**Ventspils novada pašvaldība**, tās domes priekšsēdētāja Aivara Mucenieka personā, kurš rīkojas pamatojoties uz likumu „Par pašvaldībām” pamata (turpmāk tekstā – ***Pasūtītājs***), no vienas puses, \_\_\_\_\_\_\_\_\_\_ tās, \_\_\_\_\_\_\_\_\_\_\_\_\_ personā, kurš rīkojas saskaņā ar Statūtiem (turpmāk tekstā – ***Izpildītājs***), no otrās puses (līdzēji saukti arī atsevišķi – ***Puse***, kopā tekstā ***Puses***), pamatojoties uz iepirkuma **„Ventspils novada ceļu un ielu ikdienas uzturēšana ziemā 2017./2018. gadā”** (ID. Nr. Vnd- 2017/65) (turpmāk tekstā – „Iepirkums)” rezultātiem, noslēdz sekojoša satura līgumu.

1. **LĪGUMA PRIEKŠMETS**

1. Pamatojoties uz \_\_\_\_\_\_\_\_\_\_\_\_\_ “Pasūtītājs” pasūta un apmaksā, bet “Izpildītājs” apņemas veikt **\_\_\_\_\_\_\_\_\_ ceļu un ielu ikdienas uzturēšanas darbus ziemas sezonā**, saskaņā ar šo līgumu, tehnisko specifikāciju (pielikums Nr.1) un finanšu piedāvājumu (pielikums Nr.2), tajos noteiktām prasībām atbilstoši saistošiem normatīvajiem aktiem (turpmāk tekstā - Darbs).

1. **VISPĀRĪGIE NOTEIKUMI**
	1. Puses apliecina savu nolūku un gatavību pielikt maksimālas pūles, lai pienācīgi izpildītu līgumsaistības.
	2. Puses apliecina, ka ir sniegušas patiesu un pilnīgu informāciju.
	3. Puses apstiprina, ka tās rūpīgi iepazinušās ar Līgumu un tā pielikumiem, un ka visi noteikumi ir tām saprotami un pieņemami.
2. **IZPILDĪTĀJA APLIECINĀJUMI**

3.1. Izpildītājs apliecina, ka finanšu piedāvājuma summas ir pilnīgi pietiekama, lai izpildītu Pasūtītāja prasības, un lai izpildītu Darbu.

3.2 Izpildītājs apliecina, ka ir iepazinies ar Darbu un ir izpētījis apstākļus, kas varētu ietekmēt Darba izpildi un samaksas noteikšanu par Darba izpildi, tajā skaitā laika apstākļus, veselībai atbilstošus apstākļus, iespējas piegādāt materiālus, transporta iespējas, vietas atrašanos, tiesību normas, darbaspēka izmantošanas nosacījumus, iespējas izmantot elektroenerģiju, ūdeni un citus pakalpojumus, un ir ņēmis vērā minētos apstākļus, nosakot samaksu par Darba izpildi. Tāpēc piedāvātās izmaksas un izpildes termiņus nevar ietekmēt iepriekš minētie apstākļi.

3.3. Izpildītājs apliecina, ka tam ir nepieciešamās licences, speciālās atļaujas, apakšlīgumi un sertifikāti Līgumā noteiktā Darba veikšanai.

1. **LĪGUMA TERMIŅŠ**
	1. Līgums stājas spēkā 2017.gada 27.novembrī un ir spēkā līdz 2018. gada 1.aprīlim, un līdz Pušu saistību pilnīgai izpildei.
2. **LĪGUMA SUMMA UN NORĒĶINU KĀRTĪBA**

 ***Līguma summa***

5.1. Kopējā līgumsumma gadā noteikta atbilstoši Ventspils novada pašvaldības budžetā paredzētajiem līdzekļiem.

5.2. Pasūtītājs veic tikai tāda Darba apmaksu, kas veikts atbilstošā kvalitātē saskaņā ar šī līguma nosacījumiem un Pasūtītāja pieņemtajiem darbu apjomiem, atbilstoši Finanšu piedāvājuma (pielikums Nr.2) vienību izmaksām.

***Maksājumu kārtība***

5.3. Ikmēneša maksājumi par Darbu tiek veikti vienu reizi mēnesī pēc rēķina un akta par izpildītajiem darbiem, 5 (piecu) darba dienu laikā pēc to saņemšanas. Termiņu sāk skaitīt no pēdējā iesniegtā un akceptētā atbilstošā dokumenta iesniegšanas dienas.

5.4. Maksājumi tiek veikti uz Izpildītāja rēķinā norādīto bankas kontu.

5.5. Pasūtītājs veic samaksu Izpildītājam par iepriekšējā mēnesī izpildītu Darbu pēc faktiski paveiktā Darba apjoma, kurus akceptējis Pasūtītājs.

***Rēķini***

* 1. Uz visiem rēķiniem ir jāuzrāda Pasūtītāja nosaukums, Līguma numurs un rekvizīti atbilstoši Latvijas Republikas likumam „Par pievienotās vērtības nodokli” 3.nodaļas 8.panta 51 daļas prasībām.
	2. Rēķinos pēc to nozīmes ir jānorāda, ka tas ir ikmēneša rēķins.
	3. Kopā ar ikmēneša maksājumu rēķiniem jāiesniedz izpildīta Darba izpildes akts.
	4. Katrā izpildītā Darba aktā ir jāuzrāda Darba apjoms un vērtība (atšifrēti daudzumu aprēķini) par atskaites periodu, pamatojoties kopīgām pārbaudēm.
	5. Ja norēķinam ir nepieciešamas pārbaudes, tad tās jāveic kopīgi Izpildītājam ar Pasūtītāju. Pasūtītāja piedalīšanās veiktā Darba apjoma noskaidrošanā nav uzskatāma par Darba apjomu atzīšanu.
1. **DARBI**

 ***Satiksmes organizēšana Darba laikā***

6.1. Izpildītājs ir pilnībā atbildīgs par Latvijas Republikā spēkā esošo satiksmes noteikumu un darba drošības normatīvo aktu ievērošanu satiksmes organizēšanas Darba laikā.

6.2. Pagaidu ceļa zīmēm, un to izvietojumam jāatbilst Latvijas Republikā spēkā esošajiem normatīvajiem aktiem.

***Kvalitātes un pārbaudes***

* 1. Pasūtītāja pārstāvis patur tiesības organizēt kontroli par to kā tiek ievērotas Pasūtītāja norādītās kvalitātes prasības.
	2. Visas Līgumā un normatīvajos aktos Darba kvalitātes pārbaudes jāveic Izpildītājam uz sava rēķina.
	3. Ja darba kvalitātes pārbaudes laikā tiek atklāts defekts vai neatbilstība, tad Izpildītājs Pasūtītāja noteiktajā termiņā, uz sava rēķina novērš defektu.
1. **DARBA NODOŠANA UN PIEŅEMŠANA**
2. Par darbu Izpildītājs sastāda ikmēneša nodošanas-pieņemšanas aktu par veikto darbu pieņemšanu un izpildīto darbu aktu, ko paraksta Izpildītājs un Pasūtītāja pārstāvis.
	1. Pasūtītāja pārstāvis organizē izpildīto darbu pārbaudi.
	2. Pasūtītājs apmaksā faktiski padarīto un pieņemto darbu apjomu. Izpildītājs pēc pieprasījuma uzrāda izpildītos darbus Pasūtītāja pārstāvim reāli dabā.
	3. Darbu var nepieņemt, ja tas ir nepilnīgi pabeigts vai atklāti būtiski trūkumi. Ja pieņemšana nenotiek minēto iemeslu dēļ, tad Izpildītājam pēc Darba pabeigšanas vai trūkumu novēršanas vēlreiz rakstiski ir jāpaziņo par Darba pabeigšanu Pasūtītājam. Darba pieņemšana neatbrīvo Izpildītāju no pienākuma novērst konstatētos trūkumus, kā arī vēlāk konstatētos trūkumus.
3. **GARANTIJAS**
4. Izpildītājs garantē veiktā Darba kvalitāti ikdienas ziemas sezonas ceļu uzturēšanas darbiem.
5. **LĪGUMA IZBEIGŠANA**
	1. Pasūtītājs ir tiesīgs izbeigt Līgumu ar Izpildītāju pēc savas iniciatīvas, nemaksājot Izpildītājam līgumsodu, bet brīdinot par Līguma izbeigšanu Izpildītāju rakstiski vienu mēnesi iepriekš un veicot savstarpējos norēķinus, šādos gadījumos:
		1. ja Izpildītājs uzdoto darbu izpildi veic kvalitātē, kas ir zemāka par šajā līgumā noteikto, un atkārtoti nav novērsis Pasūtītāja Darba pārbaudes vai uzraudzības rezultātā atklātos defektus vai iebildumus pēc Pasūtītāja rakstiska brīdinājuma saņemšanas;
		2. ja Izpildītājs Darba izpildes gaitā atkārtoti neievēro Līguma noteikumus, izmanto nekvalitatīvas iekārtas vai pieļauj, ka Darbu veic speciālisti bez attiecīgas kvalifikācijas, darba atļaujas, pēc Pasūtītāja rakstiska brīdinājuma saņemšanas;
		3. juridiski pamatotu iemeslu dēļ.
	2. Puses vienojas, ka Izpildītājs ir tiesīgs izbeigt Līgumu pēc savas iniciatīvas, rakstiski brīdinot Pasūtītāju 1 (vienu) mēnesi iepriekš, ja Pasūtītājs neizpilda tam noteiktās maksājuma saistības ilgāk nekā 2 (divus) mēnešus pēc kārtas.
	3. Gadījumā, ja Izpildītājs izbeidz Līgumu 9.2.punktā paredzētajā kārtībā, tad Pasūtītājs 10 (desmit) darba dienu laikā, skaitot no Izpildītāja paziņojumā par Līguma izbeigšanu norādītā mēneša termiņa, veic visus Izpildītājam nesamaksātos maksājumus, kas pamatojas ar ikmēneša izpildītā Darba aktiem un līgumsodiem.
	4. Ja Pasūtītājs 1 (viena) mēneša laikā no Izpildītāja paziņojuma saņemšanas dienas veic Izpildītājam visu kavēto maksājumu un līgumsodu samaksu, tad Izpildītājam ir pienākums veikt Līgumā paredzēto Darbu.

**X. KONFIDENCIALITĀTE**

* 1. Puses apņemas aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām konfidenciālu informāciju (pilnīgi vai daļēji Līguma vai citu ar tā izpildi saistītu dokumentu saturu, Pušu finansiālo situāciju vai finanšu avotiem, vadības sistēmu vai saimnieciskajām darbībām, kā arī tehniska, komerciāla un jebkāda cita rakstura informācija par citas Puses darbību), kas kļuvusi tām pieejama līgumsaistību izpildes gaitā, izņemot Latvijas Republikas normatīvajos aktos paredzētos gadījumus.
	2. Puses ir savstarpēji atbildīgas par Līgumā paredzēto konfidencialitātes noteikumu pārkāpšanu.

**XI.NEPĀRVARAMA VARA**

* 1. Puses nav atbildīgas par saistību neizpildi vai nepienācīgu izpildi, ja tā radusies nepārvaramas varas rezultātā. Par nepārvaramu varu Puses uzskata dabas katastrofas, militāru agresiju, streikus, grozījumus Latvijas Republikas normatīvajos aktos, valsts institūciju lēmumus un citus nepārvaramas varas izpausmes veidus, kas traucē Līguma izpildi, un kas nav izveidojušies kā Pušu darbības vai bezdarbības tiešas vai netiešas sekas, kurus Puses nav paredzējušas vai nav varējušas paredzēt, kā arī tie apstākļi, pret kuriem Puses nav varējušas nodrošināties, noslēdzot Līgumu.
	2. Ja iestājas nepārvaramas varas apstākļi, Pusēm ir pienākums nekavējoties mutiski informēt Pušu pārstāvjus, kā arī ne vēlāk kā 24 (divdesmit četru) stundu laikā pēc minēto apstākļu konstatēšanas iesniegt rakstveida paziņojumu Pusēm. Paziņojumā jāraksturo apstākļi, kā arī to ietekmes vērtējums attiecībā uz savu pienākumu izpildi saskaņā ar Līgumu un izpildes termiņu. Paziņojumā jānorāda termiņš, kad būs iespējams turpināt Līgumā paredzēto pienākumu izpildi.
	3. Nepārvaramas varas apstākļiem beidzoties, Pusei, kura pirmā konstatējusi minēto apstākļu izbeigšanos, ir pienākums nekavējoties iesniegt rakstisku paziņojumu Pusēm par minēto apstākļu beigšanos.

**PĀRSTĀVJI UN KONTAKTINFORMĀCIJA**

* 1. Pasūtītāja pārstāvis ar šo Līgumu saistītu jautājumu risinājumu sagatavošanā, kā arī attiecībā uz Darba izpildi ir: **\_\_\_\_\_\_\_\_\_**, tālr. \_\_\_\_\_\_\_\_\_\_\_\_\_.
	2. Izpildītāja pārstāvis ar šo Līgumu saistītu jautājumu risinājumu sagatavošanā, kā arī attiecībā uz Darba izpildi un pabeigšanu ir: \_\_\_\_\_\_\_\_\_\_, tālr. **\_\_\_\_\_\_\_\_\_\_\_\_.**
	3. Puses vienojas, ka katrai Pusei ir tiesības jebkurā laikā mainīt vai atcelt savu Līgumā norādīto pārstāvi. Puse nekavējoties rakstiski informē otru Pusi par pārstāvju nomaiņu. Rakstiski paziņoto pārstāvju pilnvaras ir spēkā līdz to atsaukumam.
	4. Līguma XIII. daļā minētie (kā arī turpmāk rakstiski norādītie) Pušu pārstāvji ir tiesīgi parakstīt darbu veikšanas dokumentus, kas saistīti ar Līguma izpildi un kuriem saskaņā ar Līgumu nepieciešama Puses piekrišana (paraksts), izņemot savstarpējo norēķinu finanšu dokumentus.
1. **STRĪDI**

13. Puses apņemas veikt visus nepieciešamos pasākumus, lai pārrunu kārtībā atrisinātu visus strīdus, kas radušies saistībā ar Līgumu. Ja vienošanās netiek panākta, visi strīdi tiek atrisināti saskaņā Latvijas Republikas normatīvajiem aktiem Latvijas Republikas tiesā.

* + 1. **DAŽĀDI NOTEIKUMI**
1. Izpildītājs drīkst veikt publikācijas par veicamo Darbu tikai ar Pasūtītāja iepriekšēju rakstisku piekrišanu.
2. **NOBEIGUMA NOTEIKUMI**
	1. Pretrunu gadījumā starp Līguma un/vai tā pielikumu dažādajiem noteikumiem vēlāks noteikums atceļ iepriekš pieņemtu, un speciāls noteikums atceļ vispārēju noteikumu.
	2. Līgumu var grozīt vienīgi ar Pušu savstarpēju vienošanos. Šādi grozījumi ir jāveic rakstiski. Grozījumi stājās spēkā no to parakstīšanas brīža. Visi grozījumi Līgumā jāparaksta personām, kas attiecīgo grozījumu dokumentu parakstīšanas brīdi ir tiesīgs (saskaņā ar Pušu Statūtiem, citiem dokumentiem, likumu, pilnvaru) parakstīt Puses vārdā šādus dokumentus.
	3. Termini un virsraksti Līgumā ir domāti vienīgi Līguma satura atspoguļošanai.
	4. Līgums ir sastādīts 2 (divos) eksemplāros uz \_\_\_ (\_\_\_\_\_) lapām, neskaitot pielikumus, ar vienādu juridisku spēku, no kuriem katrai Pusei tiek izsniegts viens eksemplārs.
3. **LĪGUMA PIELIKUMI**

16.1. Pielikums Nr.1 Tehniskā specifikācija

16.2. Pielikums Nr.2 Finanšu piedāvājums iepirkumam

1. **LĪDZĒJU JURIDISKĀS ADRESES, REKVIZĪTI**

|  |  |
| --- | --- |
| **PASŪTĪTĀJS****„Ventspils novada pašvaldība”**Reģ.Nr. LV90000052035Adrese: Skolas iela 4, Ventspils, LV-3601 Tālrunis 63629451, fakss 63622231**Bankas rekvizīti:** Banka: A/S Hipotēku BankaKods: LHZB22LVKonta Nr.LV71LHZB3600176435002 | **IZPILDĪTĀJS**Reģistrācijas Nr. **Adrese:** Tālrunis **Bankas rekvizīti:** Banka: Kods: Konta Nr. |
| Domes priekšsēdētājs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/A. Mucenieks/z.v. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ /\_\_\_\_\_\_\_/z.v. |

**Pielikums Nr.4**

 „Ventspils novada ceļu un ielu ikdienas uzturēšana ziemā 2017./2018. gadā”

Identifikācijas Nr. VND 2017/65

**SARAKSTS**

**(tikai par iepirkuma priekšmetu)**

**pieredze līdzīgu darbu veikšanā par \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |  |  |  |  |  |
| --- | --- | --- | --- | --- | --- | --- |
| Nr.p.k. | Pasūtītāja nosaukums | Pasūtītāja kontaktpersona (vārds, uzvārds, amats, telefons) | Objekta nosaukums |  |  |  |
| Darbu uzsākšanas, pabeigšanas gads/ mēnesis | Darbu apjoms(EUR) | Izpildīto darbu veids |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraksts)

Datums

**Pielikums Nr.5**

 „Ventspils novada ceļu un ielu ikdienas uzturēšana ziemā 2017./2018. gadā”

Identifikācijas Nr. VND 2017/65

# Apakšuzņēmēju saraksts

**Ar šo apliecinām, ka darbu izpildē līguma ietvaros iesaistīsim šādus apakšuzņēmējus:**

|  |  |  |  |  |
| --- | --- | --- | --- | --- |
| **Nr.** | **Apakšuzņēmēja nosaukums** | **Reģ. Nr.** | **adrese** | **darbi, ko veiks** **un** **veicamo darbu apjoms (%)** |
| **1.** |  |  |  |  |
| **2.** |  |  |  |  |
| **3.** |  |  |  |  |
| **4.** |  |  |  |  |
| **5.** |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 /paraksts/

Datums